
Proiect de hotărâre
privind desemnarea reprezentantului legal al municipiului Marghita în cadrul proiectului de finanțare „Îmbunătățirea infrastructurii rutiere agricole în Municipiul Marghita, județul Bihor”


    Având în vedere:
· contractul de finanțare nr. C0430A00F012160500120 din 15.04.2022, încheiat între UAT Municipiul Marghita, în calitate de beneficiar, și Agenția pentru Finanțarea Investițiilor Rurale, în calitate de autoritate contractantă;
· încheierea civilă nr. 131/2024 din 11.10.2024, emisă de Judecătoria Marghita pentru validarea primarului. 

  Luând act de:
· referatul de aprobare prezentat de către primarul Municipiului Marghita, Judeţul Bihor  în calitatea sa de iniţiator, înregistrat cu nr. 13948 din 12.12.2024;
· raportul de specialitate al managerului de proiect, din cadrul aparatului de specialitate al primarului, înregistrat sub nr. 13949 din 12.12.2024.

      În baza dispozitiilor:
· art.129 alin.(1), alin.(2) lit.b) si d), alin.(4) lit.d) și g) și alin.(7) lit.i) și s) din OUG nr.57/2019 privind Codul Administrativ, cu modificările si completările ulterioare,
· Legii nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.

      În temeiul prevederilor art. 196 alin. (1) lit. a) și art. 197 din OUG nr. 57/2019 privind Codul administrativ, cu modificările și completările ulterioare, Primarul Municipiului Marghita propune Consiliului Local al Municipiului Marghita următorul






Proiect de hotărâre:

Art. 1. Se aprobă desemnarea domnului Demián ZSOLT, având funcția de primar al municipiului Marghita, drept reprezentant legal al proiectului de finanțare „Îmbunătățirea infrastructurii rutiere agricole în Municipiul Marghita, județul Bihor", depus spre finanțare la Agenția pentru Finanțarea Investițiilor Rurale (AFIR).
Art. 2. Se mandatează domnul Demián Zsolt ca, în calitatea sa de reprezentant legal al municipiului Marghita, să încheie și să semneze toate actele și documentele necesare derulării acestui proiect.
Art. 3. Prezenta sub formă de  hotărâre se comunică cu: Instituţia Prefectului – Judeţul Bihor; Primarul Municipiului Marghita; Directia Tehnică, Compartimentul de afaceri europene si managementul afacerilor; AFIR România – CRFIR 6 Nord-Vest Satu-Mare; la dosarul şedinţei; pentru afişare pe site-ul instituției www.marghita.ro.	
              Iniţiator                                                                          Vizat pentru legalitate
Primarul municipiului Marghita                                 Secretarul general al municipiului Marghita
                 Demián ZSOLT                                                                  Cornelia DEMETER

